CELEX: 62013TN0029
Language: et
Date: 2013-01-17 00:00:00
Title: Kohtuasi T-29/13: 17. jaanuaril 2013 esitatud hagi — AbbVie jt versus EMEA

16.3.2013   
            
            
               ET
            
            
               Euroopa Liidu Teataja
            
            
               C 79/26
            
         17. jaanuaril 2013 esitatud hagi — AbbVie jt versus EMEA
   (Kohtuasi T-29/13)
   2013/C 79/46
   Kohtumenetluse keel: inglise
   
      Pooled
   
   
      Hagejad: AbbVie, Inc. (Wilmington, Ühendriigid) ja AbbVie Ltd (Maidenhead, Ühendkuningriik) (esindajad: advokaadid P. Bogaert, G. Berrisch ja solicitor B. Kelly)
   
      Kostja: Euroopa Ravimiamet
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Ravimiameti 5. novembri 2012. aasta otsus EMA/685471/2012, millega antakse õigus tutvuda dokumentidega ravimi turuleviimise lubamise toimikust; ja
            
         
               —
            
            
               mõista kõik kohtukulud käesolevas menetluses, sh hagejate kohtukulud välja Euroopa Ravimiametilt.
            
         
      Väited ja peamised argumendid
   
   Käesolev hagi käsitleb ELTL artikli 263 lõike 4 alusel esitatud nõuet tühistada Euroopa Ravimiameti 5. novembri 2013. aasta otsus EMA/685471/2012, millega antakse õigus tutvuda dokumentidega ravimi turuleviimise lubamise toimikust vastavalt määrusele (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele.
   Hagi põhjenduseks esitavad hagejad neli väidet.
   
               1.
            
            
               Esimene väide, et otsus rikub läbipaistvusmääruse artikli 4 lõiget 2 ja hagejate põhiõigust konfidentsiaalse äriteabe kaitsele.
            
         
               2.
            
            
               Teine väide, et otsus rikub põhjendamiskohustust seoses läbipaistvusmääruse artikli 4 lõike 2 kohaldamisega.
            
         
               3.
            
            
               Kolmas väide, et otsus rikub õiguspärase ootuse põhimõtet.
            
         
               4.
            
            
               Neljas väide, et otsus rikub direktiivi 2001/29/EÜ (1), omandiõigust kaitsvaid põhiõigusi, kaasa arvatud autoriõigust ja proportsionaalsuse ning hea halduse põhimõtet, kuna juurdepääs on antud dokumentidest koopiate tegemisega.
            
         
      (1)  Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT 2001 L 167, lk 10; ELT eriväljaanne 17/01, lk 230).